Diari Oficial de la Generalitat Valenciana


Sumari del DOGV 5397, del 28-11-2006 (2006/13499)

DECRET 177/2006, de 24 de novembre, del Consell, pel qual es crea un institut d'Educació Secundària a Peñíscola, per transformació de la Secció d'Educació Secundària existent.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13199


Data del document
:   24-11-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Peníscola
    * ensenyament públic
    * centre d'ensenyament
    * ensenyament secundari

DECRET 177/2006, de 24 de novembre, del Consell, pel qual es crea un institut d'Educació Secundària a Peñíscola, per transformació de la Secció d'Educació Secundària existent. [2006/13338]  
La Conselleria de Cultura, Educació i Esport, per Orde de 5 de novembre de 1998, va crear una Secció a Peñíscola, dependent de l'Institut d'Educació Secundària Ramón Cid de Benicarló. En el curs escolar 2007/2008 el centre impartirà un cicle formatiu de Formació Professional, raó per la qual ha de ser transformat en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
L'institut es denominarà Alfred Ayza, catedràtic d'anglés, que coneixia a la perfecció el francés, l'espanyol i el valencià. Al llarg de la seua vida professional, com a director del Complex Educatiu de Cheste, en la Conselleria de Cultura i Educació i, més recentment, com a secretari de l'Acadèmia Valenciana de la Llengua, les seues qualitats personals van fer que es guanyarà la confiança i el respecte dels seus col·laboradors i l'admiració dels alumnes. Peñíscola, on ha volgut descansar, era per a ell un referent sòlid i inamovible: el paisatge de la seua vida.  
L'Ajuntament de Peñíscola, el seu poble natal, ha reconegut tant la seua qualitat humana com la professional a l'acordar el Ple del dia 2 de setembre de 2003, per unanimitat, nomenar-lo fill predilecte de la mencionada localitat.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller de Cultura, Educació i Esport i amb la deliberació prèvia del Consell, en la reunió del dia 24 de novembre de 2006.  
DECRETE  
Article únic  
Es crea, per transformació de la Secció d'Educació Secundària de Peñíscola, dependent de l'Institut d'Educació Secundària Ramón Cid de Benicarló, codi 89604743, el següent centre docent:  
Província: Castelló.  
Localitat: Peñíscola.  
Denominació: Institut d'Educació Secundària Alfred Ayza.  
Titular: Generalitat.  
Codi: 46536209.  
Domicili: C/ Tramontana, s/n.  
Composició: 8 unitats d'Educació Secundària Obligatòria.  
1 cicle formatiu de Formació Professional: Tècnic en atenció sociosanitària.  
Capacitat: 240 places escolars d'Educació Secundària Obligatòria.  
60 llocs escolars de Formació Professional Específica.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destí definitiu en el centre actualment existent, s'integrarà en el nou institut.  
Tercera  
El material inventariable i fungible de la secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desplegament del que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret produirà efectes des de l'inici del curs escolar 2007/2008.  
Valencia, 24 de novembre de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN